13/05/2013 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Resolución de inscrición e publicación do convenio colectivo de Gallega de Consulting, S. A.

Visto o expediente do convenio colectivo da empresa GALLEGA DE CONSULTING, S. A. (código de convenio15000662011987), que foi suscrito pola comisión negociadora na xuntaza do 18.03.2013, de conformidade co disposto no artigo 90 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos Traballadores, no Real decreto 713/2010, do 28 de maio, sobre rexistro e depósito de convenios e acordos colectivos de traballo e na Orde de 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia A Xefatura Territorial de Traballo e Benestar da Coruña RESOLVE: 1.º.–Ordenar a súa inscripción no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña. A Coruña, 25 de marzo de 2013. Xefa territorial MARÍA PILAR CARIDAD ALONSO CONVENIO COLECTIVO DA EMPRESA GALLEGA DE CONSULTING, S. A. ANOS 2013-2017 Determinación de las partes. En cumprimento do disposto no artigo 85.3 do Estatuto dos Traballadores, as partes que concertan o presente convenio colectivo son as seguintes: – Pola representación da empresa, Ferdinand Sebbane De la Traba. – Pola representación dos traballadores, o delegado de persoal, Loredana Ionela Asua Carrelon. ARTIGO 1.–ÁMBITO FUNCIONAL. O presente convenio será de obrigada observancia en tódolos centros de traballo de Gallega de Consulting, S. A. da Provincia de A Coruña. ARTIGO 2.–ÁMBITO PERSOAL. Este convenio colectivo afecta a tódolos traballadores da empresa, coa única excepción do persoal de alta dirección (nivel A). ARTIGO 3.–ÁMBITO TEMPORAL. A duración do presente convenio é de cinco anos, iniciando a súa vixencia para tódolos efectos o día 1 de xaneiro de 2013 ata o 31 de decembro de 2017. Prorrogarase anualmente por tácita aceptación, nos seus propios termos en tanto non se solicite a súa revisión e se formule a súa necesaria denuncia. Mentres non se alcance un novo acordo, todo o contido do presente convenio terá vixencia. ARTIGO 4.–DENUNCIA E REVISIÓN. Por calquera das partes asinantes do presente convenio colectivo poderá pedirse, mediante denuncia notificada por escrito á outra parte, a súa revisión, con un mes mínimo de antelación ó vencemento do convenio e/ou de calquera das súas prórrogas. En caso de solicitarse a revisión do convenio, a parte que formule a súa denuncia deberá acompañar proposta sobre os puntos e contido que comprenda a revisión solicitada. Denunciando o convenio nos termos anteriormente establecidos, as partes obríganse a comeza-las conversas para negocia-la revisión no prazo non superior a un mes antes da data de vencemento do convenio ou da prórroga. ARTIGO 5.–VINCULACIÓN Á TOTALIDADE. Sendo as condicións pactadas un todo orgánico e indivisible, o presente convenio será nulo e non producirá efecto ningún no suposto de que a autoridade ou xurisdición competente, no exercicio das facultades que lle sexan propias, obxectase ou invalidase algún dos seus pactos ou non aprobase a totalidade do seu contido. ARTIGO 6.–COMITÉ PARITARIO DE VIXILANCIA E INTERPRETACIÓN. De acordo co establecido no artigo 85 do E. T., créase unha comisión paritaria do convenio que terá as funcións e fins regulados pola normativa vixente, que estará composta polo delegado de persoal Loredana Ionela Asua Carrelon e por parte da empresa, por Alfonso Núñez Coello, actuando en calidade de asesor o traballador Jose Andrés Canbal Iglesias. Calquera diverxencia de carácter colectivo deberá ser presentada a esta comisión, obténdose durante a tramitación de adoptar medidas de acción directa. A parte reclamante efectuará a correspondente presentación escrita, da que se dará traslado a outra parte no prazo de cinco días hábiles. Vencido dito prazo e dentro das 48 horas hábiles seguintes, se convocará unha audiencia de partes para intentar un acordo. Dentro dos cinco días hábiles subseguinte, a comisión proporá unha fórmula de solución. Dita proposta será aprobada pola comisión. De non obterse tal acordo as partes someteranse ao procedemento de conciliación establecido no acordo Interprofesional Galego sobro procedementos extraxudiciais de solución de conflitos de traballo. ARTIGO 7.–PERÍODO DE PROBA E INGRESO. Poderá concertarse por escrito un período de proba, que en ningún caso excederá de seis meses para o persoal dos grupos b), c) e d), de dous meses para o resto dos grupos. A empresa e o traballador están respectivamente obrigados a realiza-las experiencias que constitúen o obxecto da proba. Durante o período de proba o traballador terá os dereitos e obrigas correspondentes á súa categoría profesional e ó posto de traballo que desempeñe, como se fose do cadro de persoal, excepto os derivados da resolución da relación laboral, que poderá producirse por instancia de calquera das partes durante o seu transcurso. Transcorrido o período de proba sen que se producise o desestimento, o contrato producirá plenos efectos, computándose o tempo dos servizos prestados na antigüidade do traballador na empresa. ARTIGO 8.–PROVISIÓN DE VACANTES. Cando se produza unha vacante ou sexa preciso cubrir novos postos de traballo comunicaráselle a todo o persoal da empresa por medio dun aviso no taboleiro de anuncios. Este aviso deberá publicarse cunha antelación mínima de dez días á data fixada para o exame. ARTIGO 9.–PROMOCIÓN. Concederáselle preferencia ó persoal de niveis inferiores para que poidan ocupar praza de categoría superior, sempre que obteña igual puntuación á dos aspirantes a ingreso no exame que se convoque para tal fin. ARTIGO 10.–REGRAS PARA A PROVISIÓN DE VACANTES E PROMOCIÓNS. A empresa terá en conta os seguintes principios básicos: a) Tódolos traballadores terán dereito a concursar solicitando calquera vacante que se produza en calquera categoría de nivel superior. b) A empresa, cando o xulgue necesario poderá efectua-las probas pertinentes para comprobar se se dan nos aspirantes os requisitos esixidos para o posto que se pretende cubrir. c) En caso de non reuni-los traballadores solicitantes os requisitos e coñecementos esixidos para a vacante, a xuízo da empresa, esta poderá proceder a cubrila con persoal alleo. d) Tódolos ascensos consideraranse a proba, confirmándose a designación ós seis meses, salvo que neste período de proba se deduza a falta de idoneidade do ascendido; neste caso volverá á súa situación anterior e a empresa pode optar por cubrir esta vacante con algún dos candidatos que participaron no proceso de selección ou convocar novamente a praza. ARTIGO 11.–ORGANIZACIÓN DE TRABALLO. A organización práctica do traballo con suxeición á lexislación vixente, é facultade exclusiva da dirección da empresa. Sen merma da autoridade que corresponde á dirección da empresa ou ós seus representantes legais, os delegados de persoal, terán as funcións de información, orientación e proposta no relacionado coa organización e racionalización do traballo, de conformidade coa lexislación específica e o presente convenio. ARTIGO 12.–CLASIFICACIÓN PROFESIONAL. As persoas traballadoras ás que este convenio se refire serán clasificadas nos grupos que se relacionan a continuación, en atención as función que efectúan: Esta relación é feramente enunciativa, sen que supoña obriga de ter provistos os enumerados: a) Persoal de alta dirección (excluído do presente convenio de acordo co artigo 2 do mesmo). b) Persoal directivo superior.1.1. Director de división.1.2. Coordinador de división.1.3. Director adxunto c) Persoal directivo.1.1. Xefe superior.1.2. Xefe de área.1. Director de delegación. d) Persoal técnico.1.1. Responsable de área.1.2. Especialista de área. e) Persoal administrativo.1.1. Oficial administrativo.1.2. Auxiliar administrativo.1.3. Aprendiz. f) Persoal subalterno.1.1. Ordenanza. (Os grupos A) ó C) poderán usar tarxetas de visita da empresa, personalizadas). ARTIGO 13.–DEFINICIÓN DAS CATEGORÍAS PROFESIONAIS. As definicións de cada categoría son as seguintes: Grupo A).–Persoal alta dirección: Comprende os cargos de conselleiro delegado, xerente, etc. (todos eles están excluídos do presente convenio). Grupo B).–Persoal directivo superior.1.1. Director de división, é a máis alta categoría laboral. O director de división é o responsable pleno e final das divisións operativas da empresa. Ten mando sobre o persoal da división e área de traballo e está facultado para asina-la correspondencia que se xere na súa división baixo a correspondente antesinatura.1.2. Coordinador de división, é aquel alto empregado capaz de desempeñar tarefas correspondentes ó director de división e, en estreita colaboración con el, coordinará as funcións do persoal ás súas ordes. As súas funcións de mando, organización de traballo, responsabilidade e supervisión seranlle delegados polo director de división de quen dependerá. 1.3. Director adxunto, é o empregado que ás ordes dun director de división ou coordinador realiza tarefas propias dos citados postos como axuda e asistencia auxiliar a eles, suplíndoos en caso de ausencia. Grupo C).–Persoal directivo.1.1. Xefe superior, é o xefe de área que debido á súa evolución na empresa e á súa madureza no posto pode ser promovido a este nivel económico superior.1.2. Xefe de área, é aquela persoa que realiza cometidos de xefatura e coordinación de tarefas, nun área de traballo o departamento específico. Recibe ordes dos mandos da división á que pertence. Ten ó seu mando ó seu persoal auxiliar.1.3. Director de delegación, é o empregado que ten ó seu cargo e baixo a súa responsabilidade cada unha das oficinas delegadas. As súas tarefas son comerciais e técnicas, dirixindo o persoal auxiliar da oficina e tendo facultade para asina-lo correo xerado nela. Polo que respecta as súas funcións técnicas dependerán de cada unha das divisións operativas segundo a natureza dos traballos. Grupo D).–Persoal técnico.1.1. Responsable de área, é o empregado capacitado técnica e profesionalmente que despois dun período de prácticas de titulado superior accede a realizar traballos específicos dentro dunha área ou departamento da empresa.1.2. Especialista de área, é o empregado capacitado técnica e profesionalmente que despois dun período de prácticas de titulado medio accede a realizar traballos específicos dentro dunha área ou departamento da empresa. Grupo E).–Persoal administrativo.1.1. Oficial administrativo, é o cualificado que, con iniciativa e responsabilidade restrinxida e subordinado a un nivel superior, realiza traballos de carácter secundario que só esixe coñecementos xerais da técnica administrativa.1.2. Auxiliar administrativo, é o empregado que ten ó seu cargo operación elementais administrativas e en xeral as puramente mecánicas e mecanográficas.1.3. Aprendiz, é aquela persoa que, tendo ingresado na empresa, cun contrato de aprendizaxe o formación terá por obxecto a adquisición da formación teórica e práctica necesaria para o desempeño adecuado da categoría profesional, este contrato formalizarase en atención la normativa vixente. Grupo F).–Persoal subalterno.1.1. Ordenanza. Terá a consideración desta categoría o subalterno cunha misión que consiste en facer recados dentro ou fóra da oficina, e entregar correspondencia, así como outros traballos secundarios ordenados polos seus xefes ou inmediatos superiores. ARTIGO 14.–CONTRATO EN PRÁCTICAS. É o traballador titulado superior ou medio, que mediante un contrato en prácticas realiza as función para a obtención da práctica profesional adecuada o nivel de estudios cursados, o salario destes traballadores será o que figura no anexo 1, pasando unha vez terminado dito contrato a categoría e grupo profesional en atención os siguiente: a) Contrato en prácticas de titulados superiores, pasarán a grupo d), 1.1. Responsable de área. b) Contrato en prácticas de titulados medios, pasarán a grupo d), 1.2. Especialista de área. ARTIGO 15.–XORNADA LABORAL. As horas de traballo efectivas en cómputo anual serán de acordo co calendario laboral de empresa, que se confeccionará pola empresa e os traballadores, segundo as necesidades produtivas da mesma. Hai catro tipos de xornada laboral: a) Xornada normal de 8,5 horas efectivas de luns a xoves e os venres de 5 horas de xornada intensiva. b) Xornada intensiva de verán de 7 horas efectivas. c) Xornada intensiva de Nadal de 5 horas efectivas. Para todas elas utilizarase un horario flexible a comodidade do traballador, de acordo coas seguintes pautas: XORNADA A) MAÑÁS Flexible: de 8.30 a 9.30 Fixo: de 9.30 a 14.00 Flexible: de 14.00 a 14.30 TARDES Flexible: de 15.00 a 16.00 Fixo: de 16.00 a 18.30 Flexible: de 18.30 a 19.30 XORNADA B) Flexible: de 8.00 a 8.30 Fixo: de 8.30 a 15.00 Flexible: de 15.00 a 15.30 XORNADA C) Flexible: de 8.30 a 9.30 Fixo: de 9.30 a 14.00 Flexible: de 14.00 a 14.30 Por razóns familiares a petición do traballador e segundo apreciación da empresa, poderá instaurarse en determinados períodos unha xornada de traballo “D”, cunha peculiaridade que consiste en que o traballo o efectúa o traballador peticionario desde o seu domicilio, sen acudir ó centro de traballo. Todo traballador desprazado a outra empresa por razón de servizo haberá de aterse ó horario do centro de traballo de destino, se ben, en canto ó cómputo das horas traballadas, consideraranse extraordinarias as que excedan mensualmente do cadro horario da empresa. Se, polo contrario, estas resultasen inferiores recuperaranse no próximo mes, ou, de ser posible, completaríanse diariamente nas oficinas da súa empresa. ARTIGO 16.–VACACIÓNS. Tódolos traballadores gozarán de 30 días naturais de vacacións, preferentemente no mes de agosto. Aqueles que por necesidades do servizo, tivesen que colle-las vacacións noutros períodos terán preferencia no próximo año, para gozalas en agosto. No suposto de que se fraccionen, computaranse a razón de 22 días laborables. Ata cinco días dos trinta de vacacións poderán ser utilizados para compensación de pontes e festivos de empresa de acordo coas realidades de traballo previstas pola dirección da empresa á hora de confecciona-lo calendario anual. O pláning de vacacións quedará previsto, para efectos informativos, dentro do mes de marzo como parte integrante do citado calendario laboral, aínda que posteriormente será posible a súa modificación por necesidades ineludibles de produción. Todo o persoal poderá planificar individualmente as súas festas e necesidades de ocio, para o cal ten dereito a desprazar fóra do mes de agosto ata dez días das súas vacacións anuais. Esta planificación anual ten que ser comunicada por escrito á dirección de Galcosa, antes do 31 de marzo de cada ano. ARTIGO 17.–PERMISOS. O persoal de Galcosa poderá solicitar permisos, facéndoo por escrito ante o mando de quen dependan, e posterior informe deste á dirección, todo iso en forma previa. Se se produce ausencia sen petición de permiso será considerado como falta ó traballo. Neste caso o persoal debe avisar de tal evento polo medio mas rápido posible ó seu mando ou á dirección. Os permisos que dan dereito a retribución son os seguintes: a) Vinte días naturais en caso de matrimonio. b) Catro días nos casos do falecemento do cónxuxe, pais ou fillo. c) Dous días nos casos de nacemento de fillo, enfermidade grave ou falecemento de parentes ata segundo grao de consanguinidade ou afinidade, salvo no caso da letra B) anterior, cando por tal motivo o traballador teña que facer un desprazamento, o permiso será de catro días, tal como establece o ortigo 37 do Estatuto dos traballadores. d) Un día por traslado de domicilio habitual. e) Polo tempo indispensable para o cumprimento dun deber inescusable de carácter público e persoal. Cando o cumprimento do deber antes referido supoña a imposibilidade da prestación do traballo en máis do 20% das horas laborais nun período de tres meses, poderá a empresa pasar ó traballador afectado á situación de excedencia forzosa. No suposto de que o traballador por cumprimento do deber ou desempeño do cargo perciba unha indemnización, descontarase o seu importe do salario ó que tivese dereito na empresa. f) Para realizar funcións sindicais ou de representación do persoal nos termos establecidos pola lei. ARTIGO 18.–FALTAS. As faltas cometidas polos traballadores ó servizo da empresa clasificaranse atendendo á súa importancia, reincidencia e intención, en leves, graves e moi graves, de conformidade co que se dispón nos puntos seguintes: A) CONSIDÉRANSE FALTAS LEVES: 1. Tres faltas de puntualidade durante un mes sen que exista causa xustificada.2. A non comunicación coa antelación debida da súa falta ó traballo por causa xustificada, a non ser que probe a imposibilidade de facelo.3. Falta de aseo persoal e limpeza persoal.4. Falta de atención e dilixencia co público.5. Discusións que repercutan na boa marcha dos servizos.6. Faltar ó traballo un día ó mes sen causa xustificada.7. A embriaguez ocasional. B) SON FALTAS GRAVES: 1. Faltar dous días ó traballo sen xustificación no prazo dun mes.2. A simulación de enfermidade ou accidente.3. As cometidas contra o respecto debido ós seus superiores ou compañeiros de traballo.4. A reincidencia nas faltas leves, salvo as de puntualidade, aínda que sexan de distinta natureza, dentro dun trimestre, cando mediasen sancións.5. O abandono de traballo sen causa xustificada.6. A neglixencia no traballo cando cause prexuízo grave. C) SON FALTAS MOI GRAVES: 1. Faltar ó traballo máis de dous días ó mes sen causa xustificada.2. A fraude, a deslealdade e abuso de confianza nas funcións encomendadas 3. O furto e o roubo, tanto ós demais traballadores como á empresa ou a calquera persoa dentro dos locais da empresa ou fóra dela, durante acto de servizo. Quedan incluídos neste apartado ó falsear datos ante o xurado, se tales falsidades teñen como finalidade maliciosa conseguir algún beneficio.4. A simulación comprobada de enfermidade, inutilidade, esnaquizar ou causar estragos en máquinas, aparellos, instalacións, edificios, utensilios e departamentos da empresa; ter recaída sobre o traballador sentenza dos tribunais de xustiza competentes por delitos de roubo, furto, estafa e malversación cometidos fóra da empresa, que poida motivar desconfianza cara ó seu autor; a continua e habitual falta de aseo e limpeza persoal, que produza queixas xustificadas dos compañeiros; a embriaguez durante o traballo; os malos tratos de palabras ou obra ou falta grave de respecto e consideración ós xefes, compañeiros ou subordinados; abandona-lo traballo en postos de responsabilidade; a reincidencia en falta grave, aínda que sexa de distinta natureza, dentro do mesmo trimestre, sempre que fose obxecto de sanción. ARTIGO 19.–SANCIÓNS. As sancións que a empresa poida aplicar, segundo a gravidade e circunstancias das faltas cometidas, serán as seguintes: A) Faltas leves. a) Amoestación por escrito. B) Faltas graves: a) Suspensión de emprego e soldo dun a dez días. C) Faltas moi graves: a) Suspensión de emprego e soldo de once días a dous meses. b) Despedimento. Para a aplicación das sancións que anteceden terase en conta o maior ou menor grao de responsabilidade del e repercusión do feito nos demais traballadores e na empresa. ARTIGO 20.–TRAMITACIÓN E PROCEDEMENTO DAS FALTAS E SANCIÓNS. A facultade de impoñe-las sancións correspóndelle á dirección da empresa, que o porá en coñecemento dos enlaces sindicais. Será necesaria a instrumentación de expediente na imposición de sancións ós traballadores que desempeñen cargos electivos sindicais, e naqueloutros casos en que a empresa estime a súa tramitación. ARTIGO 21.–PRESCRICIÓN. a) Faltas leves: 10 días. b) Faltas graves: 20 días. c) Faltas moi graves: 60 días. Todas elas a partir da data en que a empresa tivo coñecemento da súa comisión e, en todo caso, ós seis meses de terse cometida. ARTIGO 22.–LEXISLACIÓN COMPLEMENTARIA. En todo o non pactado expresamente neste convenio haberá que aterse ó que dispoña en cada materia o Estatuto dos traballadores e demais lexislación vixente. ARTIGO 23.–DIMISIÓN DO TRABALLADOR. En caso de dimisión do traballador, este terá que avisar por escrito á dirección cun mínimo de 60 días de antelación para os grupos b, c e d e de 30 días para os restantes. Se no se realiza este aviso previo, perderá o interesado a retribución correspondente a eses días, como resarcimento dos danos e prexuízos que tal omisión do prazo lle ocasione á empresa. O establecido no parágrafo precedente enténdese sen prexuízo da indemnización prevista nos supostos que estipula o artigo 21 do Estatuto dos traballadores. ARTIGO 24.–FOLGA. No suposto de folga, o desconto polo exercicio legal dela calcularase de acordo coas horas deixadas de traballar, valoradas na proporción retribución anual/horas anuais. ARTIGO 25.–SALARIO CONVENIO. Establécense para cada nivel de categoría en cómputo anual na táboa anexo 1. ARTIGO 26.–REVISIÓN SALARIAL. Para determina-lo importe da revisión a aplicar nun determinado ano (ano n), procederase do seguinte xeito: a) En primeiro lugar determinarase a porcentaxe de variación dos ingresos netos do ano anterior (ano n-1) respecto aos ingresos netos do segundo ano anterior (ano n-2). Se o resultado fose cero ou negativo nese ano non se aplicará revisión salarial algunha, manténdose os salarios do ano anterior. b) Se o resultado fora maior que cero e menor ou igual que o IPC definitivo do exercicio anterior (ano n-1), aplicarase unha suba salarial igual a ese resultado positivo. Se o resultado fora maior que o IPC, a suba a aplicar será igual a ese IPC. O importe da revisión repartirase de forma lineal en non proporcional entre os distintos grupos profesionais deste convenio. Entenderase por ingresos netos o importe da facturación do ano menos a parte desa facturación que resulte impagada, importe que será establecido polo comité paritario definido no artigo 6. Non obstante, si en anos vindeiros houbese modificacións no importe dos impagados, esas modificacións teranse en conta, en mais ou en menos, para determina-los ingresos netos deses años vindeiros. ARTIGO 27.–PRIMA DE PRODUTIVIDADE. A prima de produtividade será unha paga non consolidable, que se devengará o último día do ano natural e que se repartirá de forma lineal entre os traballadores da empresa que estando de alta no réxime xeral da Seguridade Social o último día do ano natural, acumulen a esa data mais de noventa días seguidos de alta na mesma. O reparto realizarase atendendo exclusivamente á proporción da xornada laboral de cada traballador respecto da xornada completa. O dereito a percibi-la paga por produtividade nun determinado ano require o cumprimento de dous requisitos previos: a) Que os ingresos netos dese ano sexan superiores aos 850.000.00 €. b) Que a porcentaxe de variación calculado no apartado a) do artigo anterior sexa superior ao IPC dese ano. Cumpridos os dous requisitos anteriores a paga por produtividade calcularase do seguinte xeito: 1.º) Calcularase a diferenza positiva entre a porcentaxe de variación determinada no apartado a) antes mencionado e a porcentaxe do IPC.2.º) Esa diferenza multiplicarase polos ingresos netos do ano anterior ao ano en cuestión. A este resultado denominarémolo “produtividade”. 3.º) Se os ingresos netos do ano en cuestión no superan os 900.000.00 €, multiplicarase a “produtividade” polo 20% e o resultado será a paga por produtividade.4.º) Se os ingresos netos son iguais ou superiores aos 900.000.00 €, obteremos o resultado de incrementa-los ingresos netos do ano anterior na porcentaxe do IPC procedéndose, en función da contía dese resultado, como a continuación se explica: 4.º.1) Se ese resultado fora superior a 900.000.00 €, a paga de produtividade resultará de multiplicar “produtividade” polo 42,5%. 4.º.2) Se o resultado fora inferior a 900.000.00 €, multiplicarase a contía que falte ata acadar os 900.000.00 € polo 20%, e o resto ata completa-la “produtividade” polo 42,5%. A Paga de produtividade será neste caso a suma destes dous produtos. ARTIGO 28.–PLUS DE TRANSPORTE. Consiste nunha cantidade que se establece para efectos de compensación de gastos e tempos para situarse no lugar de traballo. Figura na táboa anexo 1 citada, quedando excluído da cotización á Seguridade Social o 20% do S. M. I. vixente. ARTIGO 29.–HORAS EXTRAORDINARIAS. Só se realizarán no suposto de necesidade perentoria e serán ordenadas e posteriormente autorizadas polo mando autorizado para iso. Serán retribuídas en recibo de salarios aplicando os importes que, para cada categoría, figuran na táboa salarial anexa 1 citado. Por necesidades económicas da empresa, esta poderá computa-los tempos investidos en horas extras en tempos de descanso equivalente ó 175% das horas extras efectuadas. ARTIGO 30.–AXUDAS DE CUSTO E QUILOMETRAXE POR DESPRAZAMENTOS. Se o desprazamento se efectúa en vehículo da empresa ou de alugueiro só se repercutirán nas notas de gastos de viaxe aqueles que correspondan ó mantemento, peaxe e consumibles do vehículo, realmente pagados. Se se utiliza vehículo propio do traballador, os quilómetros compensaranse a 0,19 € sen que proceda outro concepto de cargo excepto a peaxe. A axuda de custo completa establecese en 53,34 € e a media axuda de custo en 26,67 €. Estas cantidades actualizaranse anualmente na mesma contía que as actualice o Ministerio de Economía e Facenda ou o organismo que no seu caso corresponda. ARTIGO 31.–COMISIÓNS. O persoal afectado por este convenio que participe nalgunha acción comercial poderá devengar unha comisión pola súa xestión na contía que previamente se concerte. Tódalas comisións liquidaranse por trimestres naturais mediante liquidación nominativa. ARTIGO 32.–FORMACIÓN PROFESIONAL. Para conseguir unha maior competitividade no mercado e especialización dos traballadores da empresa, así como o persoal de alta dirección (nivel 0 do convenio), créase unha bolsa económica consistente no 0,5 % da facturación contratada da empresa, a cal se dedicará para afronta-los gastos da dita formación. Esta bolsa económica será xestionada e controlada pola empresa e os representantes dos traballadores. ARTIGO 33.–COMPENSACIÓN I. T. En caso de I. T. a empresa compensará en recibo de salarios o importe bruto dos devengos, mentres dura esta situación ata o 100% do que lle correspondese en caso de estar en activo. A persoa que inicie unha situación de I. T. debe informar deste evento á empresa, tal e como queda indicado para os casos de permiso no art.17. Todo iso independente das posteriores xustificacións oficiais de asistencia a consulta e parte de baixa. ARTIGO 34.–NUPCIALIDADE. O persoal que contraia matrimonio canónico ou civil por primeira vez, percibirá unha gratificación extra equivalente ó 65% do salario mensual. ARTIGO 35.–NATALIDADE. O nacemento de cada fillo premiarase cunha paga extra equivalente ó 65% do salario mensual. ARTIGO 36.–PLUS DE ANTIGÜIDADE. Existía un plus de antigüidade calculado en quinquenios sen limitación ningunha. Cada quinquenio liquidábase en recibo de salarios ó 4% do salario base de cada categoría. O seu percibo e cobramento iniciábase o día primeiro de cada ano en que se cumpría cada quinquenio. Este plus de antigüidade queda suprimido a partir do un de xaneiro do 2013, percibindo o traballador un complemento individual chamado plus de antigüidade consolidado, calculado a esa data sobre a antigüidade real que tendía dereito a percibir. ARTIGO 37.–PÓLIZA DE SEGURO. Como complemento, tódolos traballadores fixos do cadro de persoal quedarán cubertos por un seguro de vida cos seguintes capitais de indemnización: 1. Falecemento: 15.000.00 € 2. Falecemento por accidente: 30.000.00 € 3. Falecemento por accidente circulación: 45.000.00 € 4. Invalidez absoluta e permanente: 15.000.00 € Tal seguro iniciará a súa cobertura o día 1 de xaneiro do ano seguinte ó ingreso do traballador ou da súa contratación como traballador con contrato indefinido e para os demais traballadores á fecha de vencemento da póliza en vigor, actualizarase coas coberturas vixentes. ARTIGO 38.–DISTRIBUCIÓN DO SALARIO. Os importes anuais recollidos nas táboas salariais anexas comprenden 14 pagas iguais (12 mensualidades e unha extra en xullo e outra en decembro). Non obstante, acórdase redistribuí-las dúas pagas extraordinarias, aplicándoas mensualmente en cada recibo de salarios, para aquel persoal que así o solicite, por escrito, para cada período anual. ARTIGO 39.–SOLUCIÓN EXTRAXUDICIAL DE CONFLITOS LABORAIS. Ante a importancia que ten a resolución pacífica dos conflitos laborais e elaboración do acordo interprofesional galego sobre procedementos extraxudiciais de solución de conflitos colectivos de traballo (AGA), asinado entre a Confederación de Empresarios de Galicia e as Centrais sindicais CIG, CC. OO., e UXT, as partes asinantes deste convenio durante a súa vixencia acordan someterse para calquera tipo de interpretación do mencionado convenio ás fórmulas articuladas do AGA. ANEXO 1 TÁBOA SALARIOS GALCOSA 2013